RO
16.1.2023
Jurnalul Oficial al Uniunii Europene
C 15/17
Partea din procedura penală principală Spetsializirana prokuratura
Dispozitivul 1) Articolul 15 alineatul (1) din Directiva 2002/58/CE a Parlamentului European și a Consiliului din 12 iulie 2002 privind prelucrarea datelor personale și protejarea confidențialității în sectorul comunicațiilor publice (Directiva asupra confidențialității și comunicațiilor electronice), astfel cum a fost modificată prin Directiva 2009/136/CE a Parlamentului European și a Consiliului din 25 noiembrie 2009, citit în lumina articolelor 7, 8 și 11, precum și a articolului 52 alineatul (1) din Carta drepturilor fundamentale a Uniunii Europene, trebuie interpretat în sensul că se opune: — unei legislații naționale care prevede, cu titlu preventiv, în scopul combaterii criminalității grave și al prevenirii amenințărilor grave la adresa siguranței publice, o păstrare generalizată și nediferențiată a datelor de transfer și a datelor de localizare, chiar dacă legislația menționată limitează această păstrare generalizată și nediferențiată la o perioadă de șase luni și prevede un anumit număr de garanții în materia păstrării și accesului la datele în cauză; — unei legislații naționale care nu prevede, într-un mod clar și precis, că accesul la datele păstrate este limitat la ceea ce este strict necesar pentru atingerea obiectivului urmărit prin această păstrare.
2) Articolul 15 alineatul (1) din Directiva 2002/58, astfel cum a fost modificată de Directiva 2009/136, citit în lumina articolelor 7, 8 și 11, precum și a articolului 52 alineatul (1) din Carta drepturilor fundamentale, precum și articolele 13 și 54 din Directiva (UE) 2016/680 a Parlamentului European și a Consiliului din 27 aprilie 2016 privind protecția persoanelor fizice referitor la prelucrarea datelor cu caracter personal de către autoritățile competente în scopul prevenirii, depistării, investigării sau urmăririi penale a infracțiunilor sau al executării pedepselor și privind libera circulație a acestor date și de abrogare a Deciziei-cadru 2008/977/JAI a Consiliului trebuie interpretate în sensul că se opun unei legislații naționale care prevede accesul de către autoritățile naționale competente în materie de anchete penale la date privind transferul și la date de localizare, păstrate în mod ilicit, fără a garanta că persoanele ale căror date au fost accesate de autorități naționale respective sunt informate despre aceasta în măsura prevăzută de dreptul Uniunii și fără ca ele să dispună de o cale de atac împotriva unui acces nelegal la aceste date.
(1)
JO C 338, 23.08.2021.
Hotărârea Curții (Camera a zecea) din 17 noiembrie 2022 (cerere de decizie preliminară formulată de Curtea de Apel Pitești – România) – SC Avicarvil Farms SRL/Ministerul Agriculturii și Dezvoltării Rurale, Agenția pentru Finanțarea Investițiilor Rurale, Agenția de Plăți și Intervenție în Agricultură, Agenția de Plăți și Intervenție în Agricultură – Centrul Județean Vâlcea (Cauza C-443/21) (1) [Trimitere preliminară – Politica agricolă comună (PAC) – Fondul european agricol pentru dezvoltare rurală (FEADR) – Regulamentul (CE) nr.
1698/2005 – Articolul 40 – Programul național de dezvoltare rurală 2007-2013 – Plăți în favoarea bunăstării animalelor – Erori de calcul – Reduceri ale plăților de către autoritățile naționale – Principiul protecției încrederii legitime – Principiul securității juridice] (2023/C 15/17) Limba de procedură: româna Instanța de trimitere Curtea de Apel Pitești